北宋 蔡襄 《虹县帖》

襄启，近曾明仲及陈襄处奉手教两通，伏审动静安康，门中各佳。喜慰喜慰。至虹县，以汴流斗涸，遂寓居馀四十日，今已作陆计，至宿州，然道途劳顿，不可胜言。当为说者云：渠水当有涯，计亦不出一二日或有水，即假轻舟径来。即无水便就驿道，至都乃有期耳。闽吴大屏皆新除，想当磐留少时，久处京尘，无乃有倦游之意耶。路中诚可防虞。民饥鲜食，流移东方。然在处州县，须假卫送。老幼并平善。秋凉，伏惟爱重。不宣。襄顿首。 郎中尊兄足下。谨空 。八月二三日宿州